Λουκουμάδες
Τραγανοί εξωτερικά, ζουμεροί στο εσωτερικό τους, αρωματικοί και πανεύκολοι. Δοκιμάστε τους!
500 γρ. (4 κοφτές κούπες) αλεύρι για όλες τις χρήσεις     , 1 φακελάκι (7-8 γρ.) μαγιά ξηρή, 1 κουτ. σούπας ζάχαρη, 1/4 κουτ. γλυκού αλάτι, 500 ml (2½ κούπες) νερό χλιαρό, λίγη κανέλα σκόνη (προαιρετικά),  μπόλικο λάδι, για το τηγάνισμα, μέλι θυμαρίσιο   , κανέλα σε σκόνη, ψιλοκομμένη καρυδόψιχα
Για τους λουκουμάδες, σε ένα μικρό μπολ διαλύουμε τη μαγιά μαζί με τη ζάχαρη σε λίγο από το χλιαρό νερό και το αφήνουμε σε ζεστό μέρος για  5 λεπτά, μέχρι να αφρίσει. Στον κάδο του μίξερ ρίχνουμε το υπόλοιπο νερό μαζί με το αλεύρι, το αλάτι και την κανέλα  (αν βάλουμε) και τα χτυπάμε. Προσθέτουμε το μείγμα της μαγιάς και συνεχίζουμε το χτύπημα μέχρι να σχηματιστεί ένας λείος και σφιχτός χυλός. Σκεπάζουμε με πετσέτα και αφήνουμε για 1 ώρα περίπου, σε ζεστό σημείο, να φουσκώσει και να διπλασιαστεί σε όγκο. Βάζουμε σε βαθύ τηγάνι τόσο λάδι ώστε να καλύψει τα 2/3 του σκεύους και το ζεσταίνουμε σε μέτρια προς δυνατή φωτιά.Παίρνουμε κουταλιά κουταλιά από τον χυλό, τον ρίχνουμε στο καυτό λάδι και τηγανίζουμε τους λουκουμάδες για περίπου 2 λεπτά, μέχρι να ροδίσουν.  Τους βγάζουμε με τρυπητή κουτάλα και τους αφήνουμε σε απορροφητικό χαρτί να στραγγίξουν τα περιττά λάδια.Τους απλώνουμε σε πιατέλα, περιχύνουμε με μέλι, πασπαλίζουμε με κανέλα και καρυδόψιχα και σερβίρουμε.
Αλεύρι (ζύμες),Κεράσματα